text: জরায়ু (ইংরেজিতে womb ঊম্‌ বা uterus ইউটেরাস্‌ মূলতঃ লাতিন উচ্চারণে উতেরুস্‌), স্ত্রী প্রজনন তন্ত্রের একটি অন্যতম প্রধান অঙ্গ। এটি মানুষসহ বেশিরভাগ স্তন্যপায়ী প্রাণীর প্রধান প্রজনন অঙ্গ। জরায়ু একটি হরমোন প্রতিক্রিয়াশীল অঙ্গ। বিভিন্ন সময়ে বিভিন্ন হরমোন ক্ষরণের দ্বারা এর কার্যপ্রণালী নিয়ন্ত্রিত হয়। গর্ভধারণ কালে ফিটাস জরায়ুর অভ্যন্তরে বড়ো ও বিকশিত হয়। ইউটেরাস বা জরায়ু শব্দটি মূলত চিকিৎসা সংক্রান্ত ক্ষেত্রে ব্যবহৃত হয়, অপরদিকে দৈনন্দিন ব্যবহারে মূলত ওম্ব বা গর্ভথলি শব্দটি প্রাধান্য পায়। ইংরেজিতে জরায়ুকে বহুবচনে uteruses (ইউটেরাসেস) বা uteri (ইউটেরি) বলে।
  
  জরায়ুর প্রান্তদেশ মোট তিনটি। একটি সারভিক্সে এসে শেষ হয়, যা যোনিতে গিয়ে উন্মুক্ত হয়। অপর দুটি প্রান্ত জরায়ুর উভয় পাশে দুই ফেলোপিয়ান নালিতে উন্মুক্ত।
  
  অঙ্গসংস্থান 
  গর্ভধারণের সময় ছাড়া মানুষের জরায়ু আকারে মাত্র কয়েক সেন্টিমিটার ব্যাস বিশিস্ট। জরায়ু একটি পেশিবহুল অঙ্গ। এর আকৃতি অনেকটা নাশপাতির মতো। জরায়ুকে চারটি পর্বে ভাগ করা যায়। যথা: ফান্ডাস (জরায়ু), কর্পাস, সারভিক্স, এবং অন্তঃস্থ অরফিস।
  
  স্থান 
  বাহির থেকে ভেতরের দিকে জরায়ুর দিকে যেতে যে অঙ্গগুলো অবস্থিত, তা হলো:
  
   ভালভা
   যোনি
   সারভিক্স ইউটেরি — “জরায়ুর কাঁধ” বা “neck of uterus”
   জরায়ুর বহিঃস্থ অরফিস
   সারভিক্সের ক্যানাল
   জরায়ুর অন্তঃস্থ অরফিস
   কর্পাস ইউটেরি — জরায়ু দেহ বা “body of uterus”
   দেহ গহ্বর
   ফান্ডাস
  
  পর্ব 
  বাহির থেকে ভেতরের দিকে জরায়ুতে যে পর্বগুলো রয়েছে, তা হলো:
  পেরিমেট্রিয়াম
  মায়োমেট্রিয়াম
  এন্ডোমেট্রিয়াম
  
  সহায়ক চিত্র 
  
  বিষয়শ্রেণী:স্ত্রী প্রজননতন্ত্র
  বিষয়শ্রেণী:জরায়ু
title: জরায়ু